MUNICIPIUL  CRAIOVA

CONSILIUL LOCAL AL  MUNICIPIULUI  CRAIOVA 

                                                 HOTĂRÂREA NR.254
privind aprobarea bugetului de venituri şi cheltuieli al S.C. Pieţe şi Târguri Craiova  S.R.L., pe anul 2026

Consiliul Local al Municipiului Craiova, întrunit în şedinţa ordinară din data de 28.05.2026;

Având în vedere referatul de aprobare nr.162040/2026, raportul nr.177019/2026 întocmit de Direcţia Economico-Financiară şi raportul de avizare nr.179301/2026 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea bugetului de venituri şi cheltuieli al S.C. Pieţe şi Târguri Craiova S.R.L., pe anul 2026 și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului și nr.21/2026 al Comisiei V - Juridică, Administraţie Publică şi Drepturi Cetăţeneşti;
În conformitate cu prevederile art.4 lit.c şi art.6 alin.1 şi alin.3 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare şi Ordinului Ministrului Finanţelor nr.3818/2019 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia; 
În temeiul art.129 alin.2 lit.b coroborat cu alin.4 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

hotărĂŞte:

Art.1. Se aprobă bugetul de venituri şi cheltuieli al S.C. Pieţe şi Târguri Craiova S.R.L., pentru anul 2026, conform anexei care face  parte integrantă din prezenta hotărâre.
Art.2. Se aprobă mandatarea reprezentantului municipiului Craiova, dl.Pîrvu Nelu, să voteze în Adunarea Generală a Asociaţilor S.C. Pieţe şi Târguri Craiova S.R.L., bugetul de venituri şi cheltuieli al S.C. Pieţe şi Târguri Craiova S.R.L., pentru anul 2026, precum și aprobarea plății compensatorii pentru retragerea din activitate a salariaților societății, ca urmare a pensionării, în cuantum de 4.050 lei brut/salariat.

Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Economico – Financiară, dl.Pîrvu Nelu şi S.C. Pieţe şi Târguri Craiova S.R.L. vor aduce la îndeplinire prevederile  prezentei hotărâri.

